hu de hu hu hu hu en de hu hu hu hu de hu hu hu hu hu hu hu hu hu hu hu hu ceb hu ceb hu ceb hu hu fr hu fr hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu de hu hu
Tájékoztatjuk, hogy telefonos ügyfélszolgálatunk átmenetileg, műszaki hiba miatt korlátozottan elérhető.
Ügyfélszolgálatunkat az ugyfelszolgalat@europrofil.hu email címen tudja nyitvatartási időben elérni a hiba elhárítás alatt.
Elnézését kérjük az esetleges kellemetlenségért!
YSoft SafeQ: őrzött és ellenőrzött nyomtatás
Ki, mit és mennyit nyomtat a cégben? Kinél landol az iroda másik feléből a nyomtatóra küldött dokumentum? A YSoft SafeQ nyomtatásfelügyeleti rendszerével ad választ a kérdésekre, miközben nem csak a költséghatékony nyomtatóhasználatról, de a dokumentumok biztonságáról is gondoskodik.
A papírmentes iroda ígérete már több évtizedes múltra tekint vissza, megvalósulása azonban máig várat magára. Az ultrabookok, tabletek és okosórák világában még mindig, szinte minden irodában stabil helye van a méretes, zümmögő masináknak: a papírtól teljesen megszabadulni gyakorlatilag máig lehetetlen mind vállalati környezetben, mind pedig az olyan területeken, mint az oktatás vagy az egészségügy. Egy visszakövethető és átlátható rendszer ugyanakkor nem csak minimalizálhatja a nyomtatás költségeit, de azt is megelőzheti, hogy a sokszor létfontosságú dokumentumok illetéktelen kezekbe kerüljenek.
A Y Soft is ezt a célt tűzte ki maga elé SafeQ nyomtatásfelügyeleti rendszerével, amelyet egyaránt szán kis- és középvállalatoknak, illetve globális óriásoknak. A YSoft SafeQ három fő alappillérét a biztonságos nyomtatás, a munkavégzés hatékonyságának növelése és nem utolsó sorban a nagyobb költséghatékonyság jeleneti - de a nyomtató- és papírhasználat optimalizálása a vállalat környezetbarát működését is nagyban segíti.
A csehországi központú cég rendszere egy webes háttérrendszerre fűzi fel a vállalat kötelékében dolgozó nyomtatókat, amelyeken az illetékes vezetők határozhatják meg, mennyire adnak szabad kezet az egyes dolgozóknak: a kevésbé "papírnehéz" munkát végzőknél jobban visszafogható a heti engedélyezett oldalszám, de akár a színes nyomtatást is korlátozható, ha arra nincs szükség valamelyik részlegben. Az alkalmazottak, miután számítógépükről vagy akár oksotelefonjukról a Y Soft rendszerén keresztül elküldték nyomtatásra a kívánt dokumentumokat, azt a cég bármelyik nyomatóján kinyomtathatják, persze miután azonosították magukat a készüléknél. Így a Londonban a reptér várójában megírt, és a Y Soft SafeQ-nak elküldött jelentést az alkalmazott néhány órával később a berlini irodában gond nélkül kinyomtathatja az első szabad készüléknél.
A módszerrel nem fenyeget a veszély, hogy a potenciálisan érzékeny tartalmú nyomtatványt a jogosultakon kívül más kíváncsi tekintetek is végigpásztázzák, míg gazdája az íróasztaltól odaér a nyomtatóhoz. A Y Soft terméke többféle azonosítást is kezel, a céges belépőkártyáktól, a PIN kódokon át, a hagyományos felhasználónév-jelszó párosokig, amelyet a felhasználó az adott nyomtató kijelzőjén megjelenített felületen adhat meg - régebbi készülékek esetén a Y Soft azokhoz saját, kijelzővel szerelt terminált is biztosít. A megoldás nagy előnye, hogy az azonosításhoz nincs feltétlenül szükség új eszközök vásárlására, az bármilyen céges kártyával, tokennel, sőt oktatási intézményeknél akár diákigazolvánnyal is lebonyolítható.
A rendszer a nyomtatók és felhasználók számától függetlenül használható, adott időközönként pedig részletes jelentések készíthetők vele (akár kérésre, akár automatizáltan). A riportokban követhető, hogy a cégben ki, mit és mennyit nyomtatott, az adatok alapján pedig tovább optimalizálható a vállalati papírhasználat - netán újraértékelhetők a korábban kiosztott jogosultságok, ha egy-egy kolléga túl sok festéket vagy papírt használna el. Az egyes időszakokra vonatkozó kiértékelések személyekre lebontva vagy akár egyes csoportonként vagy vállalati divíziókra leosztva is elkészíthetők.
A jelentésekkel nem csak a nyomtatások, de a beszkennelt dokumentumok is nyomon követhetők, így a cégben mindig jól látható, hogy ki és mikor kezelt érzékeny papírokat, illetve hova továbbította azokat. A szkennelésekhez mindezek mellett alapértelmezett tárhely is beállítható, akár az adott szervezet saját szerverén, akár egy harmadik féltől származó biztonságos szolgáltatásban. Így meggátolható, hogy a vállalati iratokat valaki illetéktelen címekre továbbítsa.
De nem kell feltétlenül explicit korlátozással visszafogni a dolgozókat, az alkalmazottak nyomtatási szokásai pszichikai ingerekkel is kordában tartatók: a nyomtató az adott munkamenet befejeztével kijelezheti például, hogy az mennyibe került a cégnek. A YSoft SafeQ-val továbbá akár bérnyomtatásra is lehetőség van, az ügyfeleknek adott összegért kiosztott tokenekhez tetszőleges nyomtatható oldalszám rendelhető.
Egyben vagy akár modulonként
A cég szerint a nyomtatásfelügyeleti rendszer amellett, hogy jóval biztonságosabbá teszi a kinyomtatott dokumentumok kezelését, akár 30 százalékos megtakarítást is jelenthet egy-egy vállalatnak a nyomtatási költségek terén. A YSoft SafeQ rendszere a céges környezetben használt nyomtatók  és kártyaolvasók szinte mindegyikével igénybe vehető - gyakorlatilag márkafüggetlen megoldásról van szó, a korábbi modelleknél előfordulhat, hogy azok valamely funkciót nem támogatják, a szoftver további részei azonban probléma nélkül futnak.
A nyomtatásfelügyeleti rendszer egyben vagy modulonként is megvásárolható, ha például egy cégben nincs szükség jelentéskészítésre vagy a fizetős szolgáltatások támogatására, azokat nem kell feltétlenül megvenni. Vannak ugyanakkor modulok, amelyek nem működnek egymás nélkül, a bármely nyomtató egyenértékű használatát lehetővé tevő Print Roaming előfeltétele például a felhasználó hitelesítésére szolgáló modul. A kiszemelt csomagot licenc vásárlásával vagy előfizetéses konstrukcióban is lehetőség van igénybe venni, minden esetben csak a használatban lévő eszközök után kell fizetni. Probléma esetére a vállalat a nap 24 órájában elérhető ügyfélszolgálatot működtet.
A 2000-ben alapított, erősen B2B fókuszú Y Soft mára leányvállalataival öt kontinensen jelen van. Az innovációra fektetett hangsúlyt jól mutatja, hogy a vállalat több mint 285 alkalmazottjának közel harmada dolgozik fejlesztési területen, a cég ráadásul az ugyancsak cseh alapítású Be3D akvirálásával már a 3D nyomtatás területén is tapogatózni kezdett, jelenleg két, saját fejlesztésű, megfizethető készülékkel van jelen a piacon. A cég mind a fejlesztést, mind pedig a gyártást Csehországban végzi, jelenleg világszerte több mint 14 ezer ügyfelet tudhat magáénak, a kis- és középvállalatoktól az olyan óriásokig mint a BMW, a T-Mobile, a Boeing vagy az Exxonmobil.
Az Ön e-mail címe:
Kérek másolatot a saját címemre is.
Írja le betűvel: 2 + 2 =
Általános Szerződési Feltételek (archívum)
Minden jog fenntartva! 2022 Euro-Profil Kft.
1173 Budapest, Határhalom u. 4.
A járványügyi helyzetre való tekintettel az Euro-Profil Kft mindannyiunk egészsége érdekében új intézkedéseket vezetett be, melyeket ide kattintva olvashat!
Weboldalunkon cookie-kat használunk, hogy a legjobb felhasználói élményt nyújthassuk. Részletes leírás